Forth Bridge
<s>Forth Bridge je najdulji konzolni željeznički most na svijetu (od 2.528,7 m), izgrađen preko ušća rijeke Forth u istočnoj Škotskoj, 9 km zapadno od središta Edinburgha.</s><s>Smatra se simbolom Škotske i ponosom cijelog Ujedinjenog Kraljevstva.</s><s>Dizajnirali su ga engleski inžinjeri Sir John Fowler i Sir Benjamin Baker.</s>

<s>Otvoren je 1890. god. i još uvijek služi za prijevoz putnika i tereta (oko 190-200 vlakova dnevno).</s><s>Njegova osebujna industrijska estetika rezultat je iskrenog inženjerstva strukturnih komponenti bez ukrasa, inovativnog stila, materijala i razmjera.</s><s>God. 2015., upisan je na UNESCO-v popis mjesta svjetske baštine u Europi kao važan korak u projektiranju i izgradnji mostova u razdoblju kada je željeznica počela dominirati kao oblik dalekosežnog putovanja.</s>

<s>Izgradnja mosta je počela 1882. godine, a otvorio ga je 4. marta 1890. princ od Walesa.</s><s>Most se proteže između sela South Queensferry i North Queensferry, te ima duljinu od 2,467 m, širinu na pilonima 37, a u sredini 9,8 m, te visinu od 110 m iznad vode.</s><s>Kada je izgrađen imao je najdulji konzolni raspon na svijetu (520 m), što je i ostao sve do izgradnje Mosta Quebec u Kanadi 1917. god. (549 m).</s><s>U vlasništvu je željezničke tvrtke Network Rail Infrastructure Limited i često ga zovu Forth Rail Bridge kako bi ga razlikovali od cestovnog mosta Forth Road Bridge, iako to nikada nije bilo njegovo zvanično ime.</s>

<s>Povezano 
 Arhitektura industrijske revolucije
 Akvedukt Pontcysyllte
 Biskajski most</s>

<s>Izvori</s>

<s>Vanjske veze 
Ostali projekti</s>

<s>Mostovi u Ujedinjenom Kraljevstvu‎
Konzolni mostovi
Rešetkasti mostovi
Građevine u Škotskoj
Svjetska baština u Ujedinjenom Kraljevstvu</s>

